Nafarroako Parlamentuko Osoko Bilkurak, 2013ko maiatzaren 24an egindako bileran, ondoko erabakia onetsi zuen: “Erabakia. Horren bidez, Nafarroako Gobernua premiatzen da lurrikaragatiko larrialdi-simulakroak egin ditzan ikastetxeetan”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agindu dut. Honakoa du testua:

“1. Nafarroako Parlamentuak Nafarroako Gobernua premiatzen du lurrikara-larrialdien simulakroak egin ditzan ikastetxeetan.

2. Nafarroako Parlamentuak Nafarroako Gobernua premiatzen du lurrikaragatiko simulakro hauek sar ditzan ikastetxeetako larrialdi-planetan, gutxienez bi urtez behin egin daitezen; xede horrekin, aldez aurretik irakaslegoari gutxieneko prestakuntza emanen zaio, Nafarroako Larrialdietako Agentziarekin koordinaturik”. 

